Ժ. ՇԻՐԱԿ - Դա շատ բարդ խնդիր է: Դուք, իհարկե, այդ հարցի բոլոր կողմերը գիտեք, բայց ուզում եմ ասել, որ Մինսկի խմբի փորձագետները տարիներ ի վեր հոյակապ աշխատանք են տանում, շատ բարդ աշխատանք: Համենայնդեպս, կարելի է ասել, որ հոյակապ աշխատանք են տանում եւ իրենց վերջին առաջարկները, որոնցմասին, իհարկե, չպետք է խոսեմ, որ կարող են քննարկվել Երեւանում եւ Բաքվում, կարծում եմ լուրջ առաջարկներ են եւ դրանք մշակել են շատ մասնագիտացված փորձագետներ: Այս համատեքստում Մինսկի խմբի պատասխանատվությունը հանձնել ուրիշ փորձագիտական խմբի, որն ըստ էության ավելի քիչ է ծանոթ հարցին, որովհետեւ նոր է սկսում հետաքրքրվել դրանով եւ չի հիշի բոլոր փաստերը, կարծում եմ ոչ տեղին առաջարկ է: Ինձ թվում է, որ դա ավելի դժվարություններ կառաջացնի, քան թե կհեշտացնի խնդրի լուծումը: